**Εκδήλωση ευαισθητοποίησης κατά της σχολικής βίας και εκφοβισμού. ΜΙΛΑ ΤΩΡΑ**




Την **Τετάρτη 9 Μαρτίου 2022 την 5η και 6η διδακτική ώρα** πραγματοποιήθηκε με μεγάλη επιτυχία **η εκδήλωση ευαισθητοποίησης των μαθητών/τριών κατά της σχολικής βίας και εκφοβισμού.** Η μετάδοση της εκδήλωσης πραγματοποιήθηκε **διαδικτυακά** *(λόγω των περιοριστικών υγειονομικών μέτρων κατά της μετάδοσης covid)* **από το σύγχρονο Εργαστήριο Φυσικών Επιστημών** που διαθέτει το σχολείο μας με τη παρουσία ενός τμήματος.

Συγκεκριμένα, οι κυρίες **Μάμαλη Ελένη** (φιλόλογος) και η κυρία **Αναστασοπούλου Βασιλική** (καθηγήτρια Φυσικής Αγωγής) υπεύθυνες της εκδήλωσης μαζί με μαθητές/τριες σε ρόλο παρουσιαστών/τριών **συνδέθηκαν μέσω της πλατφόρμας webex με τα υπόλοιπα 14 τμήματα του σχολείου μας** που διαθέτουν ηλεκτρονικό εξοπλισμό και βιντεοπροβολέα και τους παρουσίασαν μια **διαδραστική εισήγηση** στο πλαίσιο της οποίας προβλήθηκαν και **το σύνολο των βιωματικών, καλλιτεχνικών και ψηφιακών δράσεων** που υλοποιήθηκαν από μαθητές/τριες του σχολείου μας που συμμετείχαν στην Πανελλήνια Εκστρατεία [**ΜΙΛΑ ΤΩΡΑ**](http://1gym-ag-dimitr.att.sch.gr/?p=1944)του Οργανισμού «Το χαμόγελο του Παιδιού». Το κύριο χαρακτηριστικό της παρουσίασης ήταν η διάδραση, αφού **όλα τα τμήματα συμμετείχαν μέσω chat απαντώντας σε ερωτήσεις και σε κουίζ καθ ΄όλη τη διάρκεια της παρουσίασης-εισήγησης.** Σε κάθε τμήμα είχαν οριστεί **2 μαθητές/τριες ως αντιπρόσωποι για την επικοινωνία μέσω chat με την αίθουσα της παρουσίασης.**

**Το διαδικτυακό ψηφιακό εγχείρημα της εκδήλωσης ήταν ένα μεγάλο στοίχημα που τελικά στέφθηκε με επιτυχία** και γι’ αυτό ευχαριστούμε θερμά τον διευθυντή του σχολείου μας κύριο *Καρακώστα Χαράλαμπο*, την υποδιευθύντρια Α΄κυρία *Γεωργιάδου Γεωργία*, τον *Σύλλογο Διδασκόντων/ουσών* για την έγκριση και την υποστήριξη της εκδήλωσης, καθώς και τον κύριο *Κοϊμά Αναστάσιο* (φυσικός) για την τεχνική υποστήριξη της αίθουσας του Εργαστηρίου Φυσικών Επιστημών, τον κύριο *Λαμπρόπουλο Θεόδωρο* και την κυρία *Λέντα Μαρία* (καθηγητές Πληροφορικής) για την τεχνική υποστήριξη των τμημάτων, καθώς και τον κύριο *Καληνυκτάκη Εμμανουήλ* για την άρτια συντήρηση του τεχνολογικού εξοπλισμού του σχολείου μας.

Το αρχείο της παρουσίασης μπορείτε να το δείτε [**ΕΔΩ**](https://drive.google.com/file/d/157Yom_rElC2yvyExSuQaLETrOd2RIwZN/view?usp=sharing)**.** Μπορείτε να δείτε παρακάτω φωτογραφίες από την εκδήλωση

Εικόνα 1 – Παρουσίαση της εκδήλωσης από το Εργαστήριο Φυσικών Επιστημών



Εικόνα 2- Εργαστήριο Φυσικών Επιστημών



Εικόνες 3 Παρουσίαση της Εκδήλωσης από το Εργαστήριο Φυσικών Επιστημών





Εικόνα 4 - Προβολή της εκδήλωσης σε τμήμα με τη διάδραση των μαθητών/τριών



Εικόνα 5 Προβολή της εκδήλωσης σε τμήμα



Εικόνα 6 – Προβολή της εκδήλωσης σε τμήμα



Εικόνα 7- Προβολή της εκδήλωσης σε τμήμα



Εικόνα 8- Προβολή της εκδήλωσης σε τμήμα



Εικόνα 9- Προβολή της εκδήλωσης σε τμήμα




Εικόνα 10- Προβολή της εκδήλωσης σε τμήμα




Εικόνα 11- Προβολή της εκδήλωσης σε τμήμα




Εικόνα 12- Προβολή της εκδήλωσης σε τμήμα – διάδραση μέσω chat




Εικόνα 13- Προβολή της εκδήλωσης σε τμήμα- διάδραση μέσω chat



Εικόνα 14- Προβολή της εκδήλωσης σε τμήμα



Εικόνα 15- Προβολή της εκδήλωσης σε τμήμα- σχόλια στο chat



Εικόνα 16- Προβολή της εκδήλωσης σε τμήμα- εγκωμιαστικά σχόλια στο chat

